मई में भारत-पाक रक्षा सचिवों की वार्ता संभव  
दोनों पक्ष विश्व के सबसे ऊंचे स्थान सियाचिन ग्लेशियर और सरक्रीक के विसैन्यीकरण समेत विभिन्न मुद्दों पर चर्चा कर सकते हैं।
भारत और पाकिस्तान के बीच मई में रक्षा सचिव स्तर की वार्ता बहाल हो सकती है जिसमें दोनों पक्ष विश्व के सबसे ऊंचे स्थान सियाचिन ग्लेशियर और सरक्रीक के विसैन्यीकरण समेत विभिन्न मुद्दों पर चर्चा कर सकते हैं।  रक्षा मंत्रालय के सूत्रों ने यहां बताया कि रक्षा सचिव स्तर की वार्ता की तिथियां अभी तय होना बाकी है लेकिन इसके अगले महीने होने की संभावना अधिक है। सियाचिन और सरक्रीक के मुद्दों पर चार साल बाद वार्ता बहाल हो रही है। हालांकि दोनों पक्ष नवंबर, 2003 से संघर्षविराम बरकरार रख रहे हैं।